Tre år efter bro mistede vigtig funktion bliver skiltene nu fjernet | TV2 ØST
Sådan så det ud, da Masnedsundbroens klap gik ned for sidste gang tilbage i 2016. Foto: "Mette Fredskilde, TV2 ØST"
Tre år efter, at Masnedsundbroen mistede muligheden for at åbne broklappen fjernes de sidste minder om broens gamle funktioner.
24. sep 2019, kl. 06:45 Bemærk: Artiklen er mere end 30 dage gammel
Det er mere end tre år siden, at Masnedsundbroen for sidste gang løftede klappen. Og natten til torsdag vil de sidste minder om den gamle bros funktioner forsvinde. Her fjernes nemlig de gamle advarselsskilte om en brohævning og den øvrige indretning til klapbro.
Masnedsundbroen forbinder Sjælland og Masnedø ved Vordingborg, og er en gammel stålbro bygget i 1937.
Læs også Sidste tur under Masnedsundbroen
Arbejdet betyder, at det i tre timer natten til torsdag ikke vil være muligt at komme til og fra øen på andre måder end via broens dobbeltrettede cykelsti, oplyser Vejdirektoratet. Lukningen af vejbanen vil finde sted mellem klokken 23 og 02 natten til torsdag den 26. september.
Masnedsundbroen er forbindelsesvej til både den gamle og nye Storstrømsbro. Broen blev bygget med både vej, cykelsti og et jernbanespor, der kan bære trafikken til og fra Storstrømsbroen.
På grund af broens placering i den strategisk vigtige Vordingborg Havn blev den ved sin opførelse i 1937 udført som en klapbro, der kunne løftes, hvis et skib skulle passere igennem Masnedsund. Både togtrafikken og trafikken af biler, cykler og fodgængere blev således standset, når den 25 meter lange broklap hævede sig i luften.
Læs også Broklapperne låses: Slut med at sejle gennem Masnedsundbroen
Siden den 18. juli 2016 har det dog været slut med afbrydelserne. Her blev brofagene permanent låst, og broklappen svejset sammen med broen.
Ny bro åbner næste år
Årsagen til brolukningen er, at der er bygget en ny Masnedsundbro til tog ved siden af den nuværende vejbro. Den nye bro er en betonbro, der ikke har broklap, men som omvendt kan passeres med 200 kilometer i timen af tog. Den nye bro betyder, at jernbanesporet på den gamle bro kan fjernes.
Den nye bro ventes at kunne åbne i 2020.
Læs også Se vild video: Her ankommer 6000 ton byggeklodser til ny bro
De gamle skilte og øvrig indretning fra tiden som klapbro fjernes med en stor kran, der er så stor, at den bil blokere begge vejbaner på broen.
Landets tredjestørste Harald Nyborg slår dørene op - kunder står i kø til en robotplæneklipper
tor 08:04
Godt skuespil i ny dansk komedie fra Præstø er ikke nok for anmelderne